stanford-oval/wikipedia huggingface dataset:
חייג'מות

| --- | --- |

כרזת הסדרה
 סוגה:  סדרת טלוויזיה לילדים
 יוצרים:  ג'ף מאנסי 
 בימוי:  דייוויד גומפל
 מדבבים:  ויקטור יריד, שרה לייל, מייקל וינסור, דונה קימבל, ג'ון קנדי, אליס דין-ורנון, פול קורי, ג'וש אלוול, אולי טיילור
 מדבבים בעברית:  סער בדישי, איטן גרינברג, צילי ינקו, מאי יעקובסון, רוברט הניג, לירון לב, אלי לולאי, אפי בן ישראל, מונה מור, מיכאל עינב, ענת סלונים
 ארץ מקור:  ארצות הברית, הממלכה המאוחדת 
 מספר עונות:  2 
 מספר פרקים:  52 
 הפקה
 הפצה:  NBCUniversal הפקות 
 אורך פרק:  כ-11 דקות
 שידור
 רשת שידור:  PBS Kids Sprout
 רשת שידור בישראל:  דיסני ג'וניור ערוץ לולי ערוץ הופ!
 תקופת שידור מקורית:  2 בנובמבר 2008 – 8 במרץ 2013
 תקופת שידור בישראל:  2013
 קישורים חיצוניים
 אתר רשמי
 דף התוכנית ב-IMDb
 
חייג'מות (באנגלית: Jim Henson's Pajanimals) היא סדרת טלוויזיה אמריקאית-בריטית לילדים, שנוצרה על ידי ג'ף מאנסי, בוימה על ידי דייוויד גומפל והופקה על ידי קולין ויליאמס. חברת ג'ים הנסון היא חברת ההפקה העיקרית של הסדרה.
הסדרה בהתחלה הייתה סדרת סרטונים קצרים באורך 3 דקות, אשר שודרו ברצועת The Good Night Show בערוץ PBS Kids Sprout בשנת 2008, הסרטונים הקצרים דובבו לשפות אחרות כגון: עברית, פולנית וטורקית, לאחר מכן, הסרטונים החלו להיות באורך 11 דקות ושודרו כסדרת טלוויזיה באותו ערוץ החל משנת 2011 עד 2013, כאשר לסדרה הופקו שתי עונות ו-52 פרקים. בישראל הסדרה שודרה בדיבוב עברי בשנת 2013 בערוץ הופ! ובערוץ לולי בדיבוב הנקרא פיג'ממה ובחייג'מות בערוץ דיסני ג'וניור.
הניהול המוזיקלי בדיבוב העברי של הסדרה נוהל על ידי אפי בן ישראל, כאשר השירים בוצעו על ידי מונה מור.
עלילה

הסדרה עוקבת אחר ארבע חיות (כלב, ברווז, פרה, וסוסה) ידידותיות הנקראות "חייג'מות", אשר בכל פרק פותרות בעיות ושרות שירים לפני השינה.
דמויות

אפולו (Apollo) – כלב ירוק וסגול ידידותי, מנהיג הקבוצה. הוא נהנה לצפות בשמי הלילה ולשחק ברקטה שלו. המיטה שלו היא ספינת רקטות.
ברווזוני (Squacky) – ברווז כחול וצהוב. אנרגטי ונרגש. המיטה שלו היא צוללת.
קאובלה (Cowbella) – פרה סגולה, ורודה ולבנה שאוהבת נסיכות, חדי קרן וכל מיני דברים של בנות. המיטה שלה היא כרכרה.
סו המתוקונת (Sweetpea Sue) – סוסה ורודה וכתומה. שקטה, ביישנית וחכמה. המבוגרת ביותר בקבוצה. המיטה שלה היא בלון אוויר חם.
מדבבים

הדיבוב העברי בוים על ידי אפי בן ישראל, והופק על ידי ענבר שטגר עזרא.
| שם הדמות | מדבב/ת באנגלית | מדבב/ת בעברית |
| --- | --- | --- |
| אפולו | מייקל וינסור | סער בדישי |
| ברווזוני | ויקטור יריד | איטן גרינברג |
| קאובלה | אליס דין-ורנון | צילי ינקו |
| סו המתוקונת | דונה קימבל | מאי יעקובסון |
| ירח | מייקל וינסור | רוברט הניג |
| אדווין | פול קורי | לירון לב |
נוסף על כך, בדיבוב העברי דיבבו גם אלי לולאי, אפי בן ישראל, מונה מור, מיכאל עינב וענת סלונים.
אורי לוין (קצין צה"ל)

| --- | --- |
אין תמונה חופשית
 לידה:  1978 (בן 47 בערך) ישראל ישראל
 השתייכות:   צבא הגנה לישראל
 דרגה:    אלוף-משנה
 תפקידים בשירות
 מפקד גדוד הסיור בעוצבת חצי האש  מפקד גדוד 6217  סגן מפקד עוצבת חצי האש  מפקד חטיבת גליל גולן
 פעולות ומבצעים
   המערכה ברצועת הביטחון  האינתיפאדה השנייה  מבצע חומת מגן  מבצע עופרת יצוקה  מבצע עמוד ענן  מבצע שובו אחים    מבצע צוק איתן  מלחמת חרבות ברזל
 
אורי לוין (נולד בשנת 1978) הוא קצין בצה"ל במילואים בדרגת אלוף-משנה, המשמש מפקד חטיבת גליל גולן. קודם לכן פיקד על גדוד הסיור בעוצבת חצי האש ועל גדוד 6217.
ביוגרפיה

עם גיוסו לצה"ל בשנת 1997 החל לוין קורס טיס, אך נשר ממנו והתנדב לצנחנים ושובץ בסיירת צנחנים. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לסיירת ומונה למפקד צוות, והשתתף בלחימה בדרום לבנון. בשירות המילואים שימש מפקד פלוגה בעוצבת שועלי מרום ואז עבר לעוצבת חצי האש, ומונה שם למפקד גדוד הסיור שאותו הקים. בתפקידו הבא פיקד על גדוד המילואים של יוצאי יחידת דובדבן בחטיבת הקומנדו (גדוד 6217). לאחר מכן שימש כסגן מפקד עוצבת חצי האש, כמפקד מגמת מפקדי פלוגות וכסגן מפקד המרכז להכשרת פיקוד קרבי, וכן וכממלא מקום מפקד עוצבת חיצי האש. במלחמת חרבות ברזל הוסיף לשמש כסגן מפקד החטיבה ולחם בקרבות הבלימה והטיהור בעוטף עזה, בבית חאנון, בית לאהיא ובמחנה הפליטים ג'באליה. בשנת 2024 הוחלט למנותו למפקד חטיבת גליל גולן.
הערות שוליים

↑  הענקה מרגשת, דף הפייסבוק של דובר צה"ל, 1 ביוני 2023.
↑  טקס קרבי להחלפת פיקוד על גדס"ר החטיבה, אתר העמותה להנחלת מורשת הצנחנים.
↑  מערכת אנשים ומחשבים, ‏עו"ד אורי לוין מונה למשנה למנכ"ל ב-TopGRC מבית טופ גרופ, באתר "אנשים ומחשבים", 1 בפברואר 2022.
↑   שירה הלמן, מאחורי הקלעים של קורס המ"פים הגדול ביותר אי פעם, באתר צה"ל, 3 באפריל 2024.
↑   מערכת את"צ, טקס חילופי מפקד עוצבת 'חצי האש', באתר צה"ל, 22 ביוני 2023.
↑  גל פרל, "ייחודו הבולט של צה"ל, שהמפקדים הם סוד כוחו": לקחים מ־1982 ו־2023, מערכות, ‏ 11 באפריל 2024.
↑  יואב זיתון, לוחמים פשטו על חמ"ל הביטחון הכללי של חמאס: זה מה שמצאו שם, באתר ynet, 5 בדצמבר 2023.
↑  יואב זיתון, ברקע העומס והשחיקה: צה"ל מקים אוגדת מילואים לבני 38–58, ומתקשה בגיוס חייליה, באתר ynet, 17 בדצמבר 2024.
מצד עין רחל

| --- | --- |

 היסטוריה
 תרבויות:  התרבות הנבטית, התקופה הרומית בארץ ישראל
 עשוי מ:  אבן
 סוג:  מצודה
 אתר ארכאולוגי
 חפירות:  רשות העתיקות
 מצב:  הרוס
 גישה לציבור:  כן
 מיקום
 מדינה:  ישראל ישראל
 קואורדינטות:  30°36′57″N 35°10′39″E﻿ / ﻿30.615952448977°N 35.177460646596°E﻿ / 30.615952448977; 35.177460646596
  (למפת צפון הנגב מוגדלת) מצד עין רחל(למפת צפון הנגב רגילה) מצד עין רחל(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מצד עין רחל(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מצד עין רחל he
 
מצד עין רחל הוא מצד מלבני נבטי ששרידיו נמצאים על גבעה צפונית־מערבית ליישוב ספיר. בשנות השמונים התגלה מצד גדול ובו שמונה חדרים המקיפים חצר גדולה במקום נמצאו חרסים, גלעיני תמרים ובעזרתם תארכו החוקרים את המצד למאה הראשונה לפני הספירה עד המאה הראשונה לספירה. ייתכן שעין רחל הנמצאת בקרבת המצד הייתה תחנת מנוחה לשיירות שעברו במקום ומטרת בניית המצד הייתה לאבטח את החנייה במקום.
סגנון הבנייה של המצד אופייני לתקופה הפרסית באזור הנגב כדוגמת חורבת הרועה. ייתכן שאת המצד בנו מקומיים.
הערות שוליים

↑  מדריך ישראל החדש: הר הנגב והערבה, כרך 5, כתר, ירושלים, 2001, עמ' 135
↑  יוסף פטריך, סחר שיירות: בחינה מחודשת של המצודות הנבטיות בערבה , יד בן צבי, קתדרה, גיליון 146, עמ' 4–7, תשע"ג
גמא ניהול וסליקה

| --- | --- |

 נתונים כלליים
 בורסה:  הבורסה לניירות ערך בתל אביב 
 תקופת הפעילות:  1998–הווה (כ־27 שנים)
 מיקום המטה:  בני ברק 
 משרד ראשי:  בניין הפניקס Art. מצדה 3 בני ברק
 בעלות:  חברה פרטית בשליטה מלאה של קבוצת הפניקס
 ענפי תעשייה:  שירותים פיננסיים
 עובדים:  160
  
 www.gamaf.co.il
 
סמליל החברה לפני הרכישה
הפניקס גמא (גמא ניהול וסליקה) היא חברה המעניקה שירותים פיננסים, אשראי ומימון לחברות ועסקים. הפניקס גמא היא חברת אשראי, ניכיון וסליקה (מאגד) מובילה וותיקה למגזר העסקי בישראל, המשרתת עשרות אלפי חברות ובתי עסק עם מחזור עסקאות בהיקף שנתי של כ-40 מיליארד ש"ח (לשנת 2023). הפניקס גמא היא חברה פרטית בשליטה מלאה של קבוצת הפניקס ואיגרות החוב שלה נסחרות בבורסה בתל אביב. החברה משמשת כזרוע האשראי והמימון של קבוצת הביטוח והפיננסים הפניקס. בשנת 2023 כחלק ממיתוג החברה מחדש, גמא ניהול וסליקה שינתה את שמה ל"הפניקס גמא".
היסטוריה

החברה הוקמה בשנת 1998, על ידי קבוצת משקיעים בראשות היו"ר לשעבר אליהו אונגר והמנכ"ל אריאל גנוט, כאשר עיסוקה המרכזי היה ניכיון שוברי כרטיסי אשראי, התאמות כרטיסי אשראי והלוואות לחברות ובתי עסק. החברה הביאה למהפכה בתחום נכיון שוברי האשראי בישראל הן מבחינת הגדלת היקף הפעילות והן מבחינת הוזלת מרווח הריבית לרשתות שיווק ארציות, חברות ובתי העסק בשוק בעשרות אחוזים.
בשנת 2003 ביקשה לאומי קארד לרכוש את החברה, אך לא קיבלה את אישור רשות התחרות, ובשנת 2006 רכשה 20% ממניות גמא. בשנת 2008 רכשה הפניקס 49% מהון המניות של גמא (20% מהון מניות גמא אשר הוחזקו על ידי לאומי קארד ו-29% נוספים). בעקבות חקיקת החוק להגברת התחרות ולצמצום הריכוזיות בשוק הבנקאות בישראל החלה החברה בשנת 2017, להציע גם שירותי סליקת כרטיסי אשראי לבתי עסק כמאגד.
מבחינת רטרוספקטיבה שבוצעה על ידי רשות התחרות ופורסמה בחודש ינואר 2020 עולה כי כניסת גמא כמאגד סליקה לשוק הסליקה הביאה להגברת התחרות בשוק הסליקה, להורדת עמלות הסליקה לבתי עסק ולהפחתה של עשרות אחוזים במרווח סולק ממוצע. בשנת 2021 הפכה גמא לחברה ציבורית אשר מניותיה נסחרות בבורסה לניירות ערך בתל אביב, כאשר קבוצת הפניקס הפכה לבעלת שליטה בחברה ומחזיקה כ-60% ממניותיה.
גמא הובילה את מהפכת הערבויות במשק הישראלי החל משנת 2021, והייתה לגוף הראשון המשמעותי אשר קיבל רישיון להנפקת ערבויות חלף ערביות בנקאיות והנפיקה מאז ערבויות בהיקף של מאות מיליוני שקלים.
ביולי 2023 הפניקס הגדילה את אחזקותיה בחברה ועלתה לאחזקה של 74.5% ממניות החברה. באוגוסט 2023 הגישה הפניקס הצעת רכש לרכישת מלוא מניות גמא, ההצעה נענתה בחיוב וקבוצת הפניקס הפכה לבעלת שליטה מלאה בגמא (100%) לפי שווי של כמיליארד ש"ח.
הפניקס גמא מעניקה שירות לכ-17,000 חברות, רשתות שיווק ובתי עסק במגזרי התעשייה, המסחר והשירותים, נדל"ן וגופים מוסדיים. לחברה דירוג אשראי גבוה של Aa2 בדירוג מדרוג ו-AA בדירוג מעלות. היקף פעילות החברה בשנת 2023 עמד על כ-40 מיליארד שקל.
עד שנת 2024 החברה נוהלה על ידי המנכ"ל אריאל גנוט, ובראשה עומד יו"ר הדירקטוריון ארז יוסף. בחודש אפריל 2024 פרש גנוט מתפקידו, לאחר ששימש כמנכ"ל החברה, כ-25 שנה, החל מיום הקמתה ואת מקומו כמנכ"ל תפס בנצי אדירי, לשעבר ראש החטיבה העסקית בבנק הבינלאומי.
תחומי פעילות

הפניקס גמא עוסקת בסליקת כרטיסי אשראי, ניכיון שוברי כרטיסי אשראי, מימון יבוא, מימון ציוד, הלוואות ואשראי לחברת לעסקים לצורכי הון חוזר, צמיחה והתפתחות, הלוואות בערבות מדינה, פקטורינג, ניכיון שיקים, ערבויות פיננסיות לעסקים כנגד ההשכרת נכסים והתחייבויות לספקים. גמא מעניקה גם הלוואות ואשראי כנגד מקרקעין ונדל"ן, ליזמים אנשי עסקים, בעלי עסקים וחברות. בנוסף, מעניקה חברת בת של גמא, קונטרול התאמות אשראי, שירותי התאמות כרטיסי אשראי לעסקים.
בנוסף להפניקס גמא יש חברת בת נוספת, החל משנת 2024, הפניקס ליווי בניה וערבויות, אשר מעניקה אשראי למימון פרויקטים לבניה בשיטת הליווי הסגור, בהיקפים של מיליארדי שקלים בשנה.
כמו כן, החל משנת 2025 החברה גם מחזיקה בבעלות מלאה בחברת הפניקס אשראי צרכני אשר מעניקה הלוואות ללקוחות פרטיים.
הערות שוליים

↑  איתן כהן, הפניקס קונה 49% מחברת גמא, באתר ynet, 10 במרץ 2008
↑   מירב ארלוזורוב, האיש שנלחם בחברות כרטיסי האשראי, באתר TheMarker‏, 18 בינואר 2018
↑   מיכאל רוכוורגר, גמא תשמש כסולק מאגד עבור בתי עסק בעסקות סליקה מול כאל, באתר TheMarker‏, 6 ביולי 2017
↑  בחינה רטרוספקטיבה, 1/2020, באתר רשות התחרות בחינות רטרוספקטיביות של החלטות רשות התחרות
↑  =- פתיחת המסחר בבורסה לניירות ערך בתל אביב
↑  גולן חזני, המייסדים וכלל מכרו, והפניקס עלתה ל־75% אחזקות בגמא, באתר כלכליסט, 9 ביולי 2023
↑  דירוג אשראי גמא באתר מידרוג
↑  גולן חזני, עירית אבישר, בנצי אדירי, ראש החטיבה העסקית בבנק הבינלאומי, ימונה למנכ"ל גמא, באתר כלכליסט, 9 באפריל 2024
↑  התוכנית הכלכלית, ‏זינוק חד בקניות ביולי-אוגוסט, באתר ‏מאקו‏, 30 באוגוסט 2018
↑  שירות גלובס, ‏גובה הקנייה הממוצע בכרטיס אשראי ירד ב-2011 ב-9%, באתר גלובס, 22 בינואר 2012
↑   מיכאל רוכוורגר ואסא ששון, הלוואות לבנייה ולמשקי בית: תוכנית האשראי השאפתנית של הפניקס בחברת גמא, באתר TheMarker‏, 12 בדצמבר 2023
עין רחל

|  מיקום המעיין |
| --- | --- |
 מדינה:  ישראל 
 אזור:  מחוז הדרום 
 קואורדינטות:  30°37′51″N 35°10′21″E﻿ / ﻿30.630833333333°N 35.1725°E﻿ / 30.630833333333; 35.1725
 גישה למעיין
  (למפת צפון הנגב מוגדלת) עין רחל(למפת צפון הנגב רגילה) עין רחל(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עין רחל(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עין רחל
 
עין רחל (בערבית: עין אלח'רוף) הוא מעיין באזור הערבה, צפונית־מערבית למחנה הצבאי עין יהב, ליד היישוב ספיר.
עין רחל נובע במרכז עמק וסביבו מתלולי קירטון ומעליהם סלעי גיר המתקופת האאוקן. העמק פתוח מכיוון מזרח. בבור סגור בנוי מלבנים ומלט, הסגור במכסה העשוי מעץ. ספיקת המים במעיין היא כ-3 מ"ק בשעה.  טרוורטין שהוא סלע משקע יבשתי, סוג של סלע גיר, נקבובי, בהיר בגווני צהוב, חום המצוי בסביבה יכול להעיד על שפיעתו הרבה בעבר.
צפונית למעיין ממוקם מצד עין רחל שהיווה תחנת דרכים בדרך דרב א' סולטן שממשיכה מהמצד לכיוון צפון מערב וממשיכה לנחל צין והר הנגב.
סביב המעיין ניתן לחזות בצמחי קנה, סמר ודקלים.
הערות שוליים

1 2 3  מנחם מרקוס (ע), מדריך ישראל החדש: הר הנגב והערבה, כרך 5, ירושלים: כתר, 2001, עמ' 198
| --- | --- |
בקרת זהויות :  NLI: 987008370869305171
דאניאל

| --- | --- |

שרידי מבנה ומאחוריו מפעל הצורפים
 טריטוריה:  המנדט הבריטי המנדט הבריטי
 מחוז:  מחוז לוד
 נפה:  נפת רמלה
 שפה רשמית:  ערבית
 תאריך ייסוד:  לפני המאה ה-16
 שטח:  2,808 דונם עות'מאני (1945)
 סיבת נטישה:  מבצע דני
 תאריך נטישה:  10 ביולי 1948
 יישובים יורשים:  כפר דניאל
 דת:  מוסלמים
 אוכלוסייה:  ‏
  ‑ ביישוב לשעבר:  410 (1945)
 קואורדינטות:  31°55′52″N 34°55′45″E﻿ / ﻿31.93104167°N 34.92916667°E﻿ / 31.93104167; 34.92916667 
 אזור זמן:  UTC +2
  מפת מיקום  מפה מפורטת   (למפת גוש דן מוגדלת) דאניאל(למפת גוש דן רגילה) דאניאל(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום דאניאל(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום דאניאל  he tabBackground:;tabBorder:#aaa;defaultTab:0;
דאניאל (בערבית: دانيال) היה כפר ערבי בארץ ישראל, בירכתי השפלה וכ-5 קילומטרים דרומית מזרחית ללוד. הכפר שכן סמוך לכביש הראשי מיפו לירושלים (כיום כביש 1).
היסטוריה

הכפר קרוי על שם נבי-דאניאל, מבנה מקאם מהתקופה הממלוכית בארץ ישראל שהיה ממוקם על גבעה בצדו הצפוני של הכפר, המזוהה עם דן בן יעקב.
בשנת 1863, ביקר חוקר ארץ ישראל ויקטור גרן בכפר וכתב.
ב-5 במאי, בשעה שש ועשר דקות בבוקר יצאתי מלוד בכיוון לדרום מזרח. בשעה שש וחצי חציתי נחל קטן  שנאמר לי כי שמו ואד אלאערב. בשעה שש וארבעים וחמש דקות חציתי עוד נחל, קצת יותר גדול. זה אחד היובלים של ואדי בדרוס, ששמו מזכיר את פטרוס הקדוש, שם שהמסורת כורכת בלוד ובסביבתה בשל הנס שחולל שם השליח הזה. בשעה שבע הגעתי למסגד קטן על רמה. הוא מחזיק קבר של קדוש בשם נבי דאניאל (סביבו גדלים עצי זית אחדים ודקל). סמוך לו יש כפר שמניין בתיו כארבעים, ואף הוא קרוי דאניאל. לא הרחק מבתי המגורים ראיתי שם מספר גדול למדי של ממגורות המיועדות לאיסום תבן, שעורה וחיטה. על שום מה ניתן שם הנביא דניאל ליישוב הזה ולקבר שבמסגד? בפי התושבים עצמם אין תשובה, וההיסטוריה עוברת על זאת בשתיקה
.
במפקד אוכלוסין 1922 של ארץ ישראל נמנו בכפר 277 תושבים. בסקר האוכלוסין המנדטורי משנת 1945, נאמדה אוכלוסייתו ב-410 תושבים מוסלמים והוא השתרע על שטח של 2,808 דונמים.
לבד מבתי מגורים, היו בכפר בית ספר לבנים שנפתח ב-1945 וכן מסגד (עומדים גם כיום על תילם).
במהלך השלב הראשון של מבצע דני נכבש היישוב ותושביו עזבוהו. שנה לאחר מכן, יושב על ידי עולים חדשים ושמו הוסב לכפר דניאל.
מהכפר שרדו מספר מבנים שחלקם נותרו נטושים וחלקם משמשים את תושבי היישוב והקהילה.
גלריית תמונות

מבנה מהכפר דאניאל המשמש היום כארכיון ובית זיכרון
מבנה מפואר במיוחד המשמש היום חנות רהיטים ומסעדה
שרידי מבנה שניצב היום נטוש במרכז כפר דניאל
מפת הכפר וסביבתו משנת 1942
הערות שוליים

↑  מפה עם ציון המקום Neby Daniel  וגם ציון המקאם, בגליון Ramleh של מפה משנת 1918 בהוצאת צבא בריטניה, באתר הספרייה הלאומית, אוסף המפות ע"ש ערן לאור
↑  אלי שילר, קברי הנביאים באסלאם בתוך: "דת ופולחן וקברי קדושים מוסלמים בארץ-ישראל", ירושלים, הוצאת ספרים אריאל, 1996, עמוד 53
↑  ויקטור גרן, תיאור גאוגרפי, היסטורי וארכאולוגי של ארץ - ישראל - כרך ראשון : יהודה (א),
יד יצחק בן-צבי, 1982, עמוד: 224
↑  מפקד אוכלוסין 1922, עמוד 22
↑  נתונים מסקר הכפרים (1945), שהוצגו מחדש בספר Hadawi, Village statistics 1945, Classification of Land and Area Ownership in Palestine, Beirut, 1970, ומהספר נסרקו לאתר PalestineRemembered.com.
דייוויד מאמט

| --- | --- |

 לידה:  30 בנובמבר 1947 (בן 77) שיקגו, ארצות הברית 
 מדינה:  ארצות הברית 
 מקום לימודים:  קולג' גודארד  בית הספר לתאטרון נייברהוד פלייהאוס  בית הספר על שם פרנסיס פארקר 
 בן או בת זוג:  רבקה פידג'ן (1991–?) 
 צאצאים:  זושה מאמט, קלרה מאמט 
 פרסים והוקרה:  פרס פוליצר לדרמה (1984)  פרס ספרות ע״ש קרל סנדברג (2006)  PEN/Laura Pels International Foundation for Theater Award  Hull-Warriner Award  star on Playwrights' Sidewalk 
 פרופיל ב-IMDb
 חתימה:   
 
דייוויד אלן מאמט (באנגלית: David Alan Mamet; נולד ב-30 בנובמבר 1947) הוא מחזאי זוכה פרס פוליצר, תסריטאי, סופר, במאי ומפיק קולנוע יהודי-אמריקאי.
קורות חיים

מאמט נולד בפלוסמור (Flossmoor), פרוור של שיקגו, אילינוי, למשפחה יהודית, שמוצאה ברוסיה. אביו היה עורך דין שהתמחה בדיני עבודה ואמו הייתה מורה במקצועה. גירושיהם, כשהיה בן 11, העיבו על ילדותו של הנער. הוא למד במכללת גודארד במדינת ורמונט ואחר כך נסע ללמוד משחק תיאטרון.
בשנים 1977–1990 היה נשוי לשחקנית האמריקאית לינדזי קראוס, אשר כיכבה בסרטו הראשון, "שם המשחק". למאמט שני ילדים מנישואין אלה, אחת מהן היא השחקנית זושה מאמט, שחקנית המככבת בסדרות מד מן ובנות. מ-1991 הוא נשוי לשחקנית הבריטית רבקה פידג'ן, הצעירה ממנו ב-18 שנים, ואיתה הוא מתגורר כיום במדינת ורמונט ובקיימברידג'. פידג'ן שיחקה באחדים מסרטיו ובהם "העוקץ הספרדי", "סטייט פינת מיין", "אוליאנה" ו"מרדף". לזוג שני ילדים.
יצירתו

מאמט התפרסם בשנות ה-70 בזכות מחזותיו סטיות מיניות בשיקגו ואמריקן בפאלו. ספרו "פסח" (משנת 1995), העוסק בתולדותיה של משפחה יהודית מיוסרת, תורגם לעברית על ידי לאה ששקו בשנת 2001, ויצא בהוצאת גוונים.
ספרו "במבי נגד גודזילה: מאחורי הקלעים של עולם הסרטים" תורגם לעברית על ידי רן לוי בשנת 2010 וראה אור בהוצאת עם עובד.
למאמט מעמד בולט בתיאטרון האמריקאי המודרני, עם שורה של מחזות נודעים, בהם גלנגרי גלן רוס, על כתיבתו זכה בפרס פוליצר לשנת 1984.
מאמט כבש אף מקום בצמרת הקולנוע האמריקאי עם סרטים מוכרים כגון "שם המשחק", "העוקץ הספרדי", "פסק הדין" (אשר בגין התסריט שלו היה מאמט מועמד לפרס אוסקר לתסריט המקורי הטוב ביותר ב-1982), "לכשכש בכלב" (עליו היה מועמד, ב-1997, לפרס אוסקר לתסריט המעובד הטוב ביותר), "הדוור מצלצל פעמיים", "הבלתי משוחדים", "דברים משתנים", "רונין" (תחת שם בדוי) ועוד. הוא גם היה היוצר של סדרת הטלוויזיה המצליחה "היחידה".
דעותיו

מאמט הביע מרבית ימיו דעות פרוגרסביות, אך לקראת סוף העשור הראשון של המאה ה-21 החל נוטה יותר ויותר שמרני, בד בבד עם הזדהותו ההולכת וגוברת עם יהדותו ועם ישראל. בספרו האחרון - "המידע הסודי בדבר התפוררות התרבות האמריקאית" (יוני 2011) הוא מתאר את מעברו זה, האישי - אידאולוגי, מצידה השמאלי של המפה הפוליטית - חברתית האמריקאית, לצידה הימני, תומך במועמדותה של שרה פיילין לנשיאות ארצות הברית. בספרו הקודם - "הבן הרע" (2006) הוא מתאר את השנאה העצמית של היהודים, המגיעה לדעתו לעיתים עד כדי אנטישמיות. בריאיון ל"Financial Times" ביוני 2011 הוא טען שהממסד הספרותי הבריטי ה"ליברלי" כתב וכותב מחזות, ספרים ומאמרים ה"מלאים בזוהמה אנטי יהודית". לדבריו "בריטים רבים היו רוצים שישראל תיעלם מהמזרח התיכון רק משום שכל מיני אנשים טוענים טענות מפוקפקות בנוגע לזכויות שלהם על המקום הזה". הוא התייחס בדבריו אלה הן לממסד דהיום והן לסופרי עבר כגון ג'ורג' אליוט ואנתוני טרולופ, שבספריהם הופיעו דמויות עם סטריאוטיפים יהודיים מעוררות גיחוך או שנאה.
פילמוגרפיה נבחרת

הדוור מצלצל פעמיים (1981)
פסק הדין (1982)
שם המשחק (1987)
הבלתי משוחדים (1987)
דברים משתנים (1988)
מחלק רצח (1991)
גלנגרי גלן רוס (1992)
אוליאנה (1995) - מבוסס על המחזה שלו באותו שם
העוקץ הספרדי (1997)
לכשכש בכלב (1997)
על הסף (1997)
לנסקי (1999) - תסריטאי - סרט טלוויזיה של HBO
Lakeboat ‏(2000) - תסריטאי
סטייט פינת מיין (2000)
חניבעל (2001) (תסריטאי)
ספרטן (2004)
חגורה אדומה (2008)
The Prince ‏ (TBA) - תסריטאי
לקריאה נוספת

מאמט, דייוויד, שלושה שימושים לסכין, רמת השרון: אסיה, תשע"ז 2016. גרסה מקוונת של הספר (לבעלי הרשאה), באתר "כותר"
מלאכת כותב

.
הכותב
מְלֶאכֶת הַכּוֹתֵב  היא אחת מהמלאכות האסורות בשבת וביום טוב, כשם שהיו נעשים במשכן. כאשר היו מתאימים את הקרשים זה לזה, היו כותבים אות אחת על קרש זה ואות אחת על הקרש השני וכך ידעו להתאימם זה לזה.
גדר המלאכה

כשם שבמשכן הייתה המלאכה על ידי כתיבת שתי אותיות, כך גם מלאכת שבת היא רק על ידי כתיבת שתי אותיות.
גדר המלאכה > חצי שיעור

לפי שיטתו של רבי מרדכי בנט במלאכה זו, כמו גם במלאכות אורג, עושה שתי בתי נירין, שם המלאכה הוא רק כאשר האדם עושה את המלאכה בשלמותה; ולכם גם לפי הדעה שחצי שיעור אסור מהתורה, העושה מלאכות אלו בחצי משיעורם אינו חייב. רבי נתן גשטטנר מסביר, כי השיעור אינו במהות שם כותב, אלא במלאכת כותב, כלומר למרות שכתיבה נחשבת לכתיבה גם באות אחת, מלאכת כתיבה היא רק על ידי פעולה מסוימת המבוצעת על ידי הכתיבה, ומכיוון שבמשכן התבצעה המלאכה רק על ידי כתיבת שתי אותיות, ולאות אחת לא הייתה כל חשיבות ללא שהתאימה את עצמה לאות השני, לכן אין אות אחת בכלל המלאכה כלל. לעומת זאת, רבי שניאור זלמן מליאדי ורבי אברהם מסוכטושוב חולקים וסוברים שגם במלאכת כתיבה יש איסור על חצי שיעור, כמו כל חצי שיעור שאסור מהתורה.
המלאכה

המלאכה היא, כתיבה בכל כתב או שפה, ציור אותיות, מספרים, תמונות או סמלים בעלי משמעות. גם כלי הכתיבה אינו משנה אם כותב בדיו או כלי כתיבה אחר, גם אין כל הבדל באיסור מלאכה זו, אם כותב על נייר, קלף או עץ וכיוצא בו, או חותם בחותם על נייר או שעווה.
כתיבה בדם ובחלב נקרש אסורה מדרבנן, גם כתיבה בדבר שאינו מתקיים על גב דבר שאינו מתקיים, לכן יש ליזהר שלא יטבול אצבעו באיזה משקה ויכתוב על השולחן על נייר ועל קלף, ואפילו על דבר שאינו מתקיים, כגון על עלה של ירקות ובמים מותר, שכן אין זו נחשבת לכתיבה כלל.
הקלדה במחשב, נחשב לכתיבה, למרות שהכתיבה עצמה מתבצעת על ידי המחשב. יש אומרים שהאיסור מהתורה וזאת מכיוון שכך היא דרך המלאכה, ולמרות שהיא מתבצעת בסיוע דבר נוסף, אסרה זאת התורה, ואין להחשיב את הכתיבה כדבר שאינו מתקיים, מכיוון שהוא מתקיים מצד עצמו והמחיקה היא בעקבות פעולה חדשה. אולם יש אומרים שהאיסור מדרבנן משום שהכתב אינו ממש מתקיים, והאותיות שבמסך עומדות להיעלם בהמשך הפעלתו.
כן אסור לשרוט באצבעו כמין אותיות באפר ובחול אפילו נגוב, וכל שכן לח, וכן אסור לרשום כמין אותיות על האדים שמתהווים על חלונות זכוכית בימי הקור.
גזירות מדרבנן

חכמים גזרו ואסרו דברים רבים, גזירה שמא יכתוב, והם: ממכר וקניה בין בפה ובין במסירה, וכן לשכור או להשכיר למרות שאינו מסכם את סכום ההשכרה או הקניה, וגם אם אינו מזכיר כלל את התשלום. גם אסור ליתן מתנה לחברו מפני שדומה למקח וממכר - שיוצא מרשותו, אך לצורך מאכלי ומשקה היום מותר לתת מתנה.
השואל דבר מחברו, לא יאמר לו "הלויני", מפני שמשמע לזמן מרובה שהדרך היא לכתוב, אלא יאמר לו "השאילני". בשפה בה אין חילוק בין הלוואה להשאלה, יאמר בלשון שלישית כגון "תן לי" ומותר לסים ג"כ "ואחזור ואתן לך".
עט שבת

עט שבת הוא עט שנועד לכתיבת דברים דחופים שקיימת מניעה שייעלמו, כדוגמת לצורכי כתיבת מידע רפואי של חולה או מידע ביטחוני. ייחודו של עט זה הוא בכך שהדיו בו הוא משתמש מתנדף באופן טבעי לאחר ימים ספורים. במוצאי שבת מצלמים את המידע, או שחוזרים לכתוב את המידע בעט רגיל. למעשה גם כתיבה בעט שבת היא פעולה האסורה בשבת, אולם היא אסורה רק מתקנת חכמים ולא מן התורה, כך שבמקרים בהם יש צורך גדול מותר להשתמש בו.